CELEX: 62019TN0107
Language: mt
Date: 2019-02-20 00:00:00
Title: Kawża T-107/19: Rikors ippreżentat fl-20 ta’ Frar 2019 — ACRE vs Il-Parlament

15.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/87
            
         
      Rikors ippreżentat fl-20 ta’ Frar 2019 — ACRE vs Il-Parlament
      (Kawża T-107/19)
      (2019/C 139/88)
      Lingwa tal-kawża: l-Ingliż
      
         Partijiet
      
      
         Rikorrent: Alliance of Conservatives and Reformists in Europe (Brussell, il-Belġju) (rappreżentanti: E. Plasschaert u E. Montens, lawyers)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Parlament Ewropew tal-10 ta’ Diċembru 2018, li tinsab fl-ittra tat-12 ta’ Diċembru 2018 bir-referenza D202862 dwar il-konċessjoni finali tar-rikorrent għall-2017, sa fejn:
                  
                              —
                           
                           
                              irriklassifikat l-ammont rrelattiv għas-“Survey on attitude on UK minority groups in the EU” [Studju fuq l-atteġġjament dwar gruppi minoritarji fir-RU], għall-ammont ta’ EUR 108,985.58, bħala nefqa mhux eliġibbli li għandha tiġi rrimborsata bbażata fuq l-allegata non-osservanza tal-Artikolu 7 tar-Regolament (KE) Nru 2004/2003 tal-Parlament Ewropew u tal-Kunsill tal-4 ta’ Novembru 2003; (1)
                              
                           
                        
                              —
                           
                           
                              irriklassifikat l-ammont relattiv għall-“UK Trade Partnership Conference”[Konferenza dwar partenarjat ta’ kummerċ tar-RU], għall-ammont ta’ EUR 122,295.10, bħala nefqa mhux eliġibbli li għandha tiġi rrimborsata bbażata fuq l-allegata non-osservanza tal-Artikolu 7 tar-Regolament (KE) Nru 2004/2003;
                           
                        
                              —
                           
                           
                              irriklassifikat l-ammont relattiv għall-“Conservative International — Miami Conference of 26-27 May 2017” [Internazzjonali Konservattiv — Konferenza ta’ Miami tas-26/27 ta’ Mejju 2017]’, għall-ammont ta’ EUR 249,589.17, bħala nefqa mhux eliġibbli li għandha tiġi rrimborsata bbażata fuq l-allegata non-osservanza tal-Artikolu 8 tar-Regolament (KE) Nru 2004/2003;
                           
                        
                              —
                           
                           
                              irriklassifikat l-ammont relattiv għall-“Conservative International — Kampala Conference of 13-15 July 2017” [Internazzjonali Konservattiv — Konferenza ta’ Kampala tat-13/15 ta’ Lulju 2017], għall-ammont ta’ EUR 91,546.58, bħala nefqa mhux eliġibbli li għandha tiġi rrimborsata bbażata fuq l-allegata non-osservanza tal-Artikolu 8 tar-Regolament (KE) Nru 2004/2003;
                           
                        
                              —
                           
                           
                              qieset li l-ħlas tal-miżata bħala membru ta’ EUR 133,043.80 mill-Prosperous Armenian Party [Partit Prosperu Armenjan] hija suġġetta għal-limitu ta’ EUR 12,000 impost fuq id-donazzjonijiet; u ġiegħlet lir-rikorrent jirrimborsa l-eċċess ta’ iktar minn EUR 12,000 lill-imsemmi membru, jiġifieri ammont ta’ EUR 121,043.80;
                           
                        
            
                  —
               
               
                  tannulla d-deċiżjoni ta’ kontribuzzjoni bin-numru FINS-2019-5, sa fejn tirrendi l-pagament mill-Parlament Ewropew ta’ 100 % tal-ammont ta’ prefinanzjament ta’ EUR 4,422,345.48, dipendenti fuq ir-rimbors qabel il-15 ta’ Jannar 2019 ta’ (i) l-ammont ta’ EUR 535,609.48 lill-Parlament Ewropew ta’ (ii) kull pagament irċevut indebitament minn kull terz lill-imsemmi terz u, bħala konsegwenza, tannulla l-Artikolu 1.5.1 tat-termini u kundizzjonijiet speċjali marbuta mal-imsemmija deċiżjoni ta’ kontribuzzjoni;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tlettax-il motiv.
      Motivi li jirrigwardaw l-aspetti kollha tad-deċiżjoni:
      
                  1.
               
               
                  L-ewwel motiv ibbażat fuq allegat ksur tal-prinċipju ta’ amministrazzjoni tajba, tal-Artikoli 7 u 8 tad-deċiżjoni tal-Bureau tal-Parlament Ewropew tad-29 ta’ Marzu 2004, li tistabbilixxi l-proċeduri għall-implimentazzjoni tar-Regolament (KE) Nru 2004/2003, tal-Artikolu II.14.1 tad-deċiżjoni ta’ konċessjoni tal-2017, u ksur tad-drittijiet tad-difiża tar-rikorrent.
               
            
                  2.
               
               
                  It-tieni motiv ibbażat fuq allegat ksur tal-Artikolu 9(3) tar-Regolament 2004/2003.
                  Motivi li jirrigwardaw ir-riklassifikazzjoni tal-ammont ta’ EUR 108,985.58 bħala mhux eliġibbli u li għandu jiġi rrimborsat:
               
            
                  3.
               
               
                  It-tielet motiv ibbażat fuq allegat ksur tal-Artikolu 7 tar-Regolament 2004/2003, u almenu żball manifest ta’ evalwazzjoni.
               
            
                  4.
               
               
                  Ir-raba’ motiv ibbażat fuq allegat ksur tal-prinċipju ġenerali tal-Unjoni ta’ ċertezza legali.
               
            
                  5.
               
               
                  Il-ħames motiv ibbażat fuq allegat ksur tal-prinċipju ġenerali tal-Unjoni ta’ trattament ugwali.
                  Motivi li jirrigwardaw ir-riklassifikazzjoni tal-ammont ta’ EUR 122,295.10 bħala mhux eliġibbli u li għandu jiġi rrimborsat:
               
            
                  6.
               
               
                  Is-sitt motiv ibbażat fuq allegat ksur tal-Artikolu 7 tar-Regolament 2004/2003, u almenu żball manifest ta’ evalwazzjoni.
               
            
                  7.
               
               
                  Is-seba’ motiv ibbażat fuq allegat ksur tal-prinċipju ġenerali tal-Unjoni ta’ trattament ugwali.
                  Motivi li jirrigwardaw ir-riklassifikazzjoni tal-ammonti ta’ EUR 249,589.17 u ta’ EUR 91,546.58 bħala mhux eliġibbli u li għandhom jiġu rrimborsati:
               
            
                  8.
               
               
                  It-tmien motiv ibbażat fuq allegat ksur tal-Artikolu 8 tar-Regolament 2004/2003, tal-Artikolu 10(4) TUE, tal-Artikolu 204a tar-Regolament Finanzjarju kif ukoll tal-Artikoli 11 u 12 tal-Karta tad-Drittijiet Fundamentali tal-Unjoni Ewropea, u min tal-inqas żball manifest ta’ evalwazzjoni.
               
            
                  9.
               
               
                  Id-disa’ motiv ibbażat fuq allegat ksur tal-prinċipju ġenerali tal-Unjoni ta’ ċertezza legali.
               
            
                  10.
               
               
                  L-għaxar motiv ibbażat fuq allegat ksur tal-prinċipju ġenerali tal-Unjoni ta’ trattament ugwali u ta’ non-diskriminazzjoni.
                  Motivi li jirrigwardaw ir-riklassifikazzjoni tal-ammont ta’ EUR 133,043 u l-ordni li jiru rrimborsati EUR 121,043.80:
               
            
                  11.
               
               
                  Il-ħdax-il motiv ibbażat fuq allegat ksur tal-Artikoli 2 u 6 tar-Regolament 2004/2003, u min tal-inqas żball manifest ta’ evalwazzjoni.
               
            
                  12.
               
               
                  It-tnax-il motiv ibbażat fuq allegat ksur tal-prinċipju ġenerali tal-Unjoni ta’ ċertezza legali.
               
            
                  13.
               
               
                  It-tlettax-il motiv ibbażat fuq allegat ksur tal-prinċipju ġenerali tal-Unjoni ta’ trattament ugwali u ta’ non-diskriminazzjoni.
               
            Insostenn tat-tieni talba, ir-rikorrent iressaq żewġ motivi.
      
                  1.
               
               
                  L-ewwel motiv ibbażat fuq allegat ksur tal-prinċipju ta’ amministrazzjoni tajba, tal-Artikolu 19 tar-Regolament (EU, Euratom) Nru 1141/2014 tal-Parlament Ewropew u tal-Kunsill tat-22 ta’ Ottubru 2014 (2) u ksur tad-drittijiet tad-difiża tar-rikorrent.
               
            
                  2.
               
               
                  It-tieni motiv ibbażat fuq allegat ksur tal-Artikolu 6(1) tad-deċiżjoni tal-Bureau tal-Parlament Ewropew tat-28 ta’ Mejju 2018 li tistabbilixxi l-proċeduri għall-implimentazzjoni tar-Regolament (KE) Nru 1141/2014.
               
            
         (1)  Regolament (KE) Nru 2004/2003 tal-Parlament Ewropew u tal-Kunsill ta’ l-4 ta’ Novembru 2003 dwar ir-regolamenti li jirregolaw il-partiti politiċi f’livell Ewropew u r-regoli dwar il-finanzjament tagħhom (ĠU Edizzjoni Speċjali bil-Malti, Kapitolu 1, Vol. 4, p. 500).
      
         (2)  Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta’ Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej (ĠU L 317, 4.11.2014, p. 1).